Gondozásmentes alumínium árnyékolástechnikai termékek (pergolák, zsalugáterek, mozgatható árnyékolóelemek, kerti tárolók, garázsbeállók) fejlesztése
Creators: name: Laszlo Artur, Urban
Publisher: name: Zenodo
Year: 2025

description: A Korszerű kerítéselem gyártó és értékesítő központok létrehozása Miskolcon és Kecskeméten című GINOP_PLUSZ-1.1.2-21-2022-00048 azonosító számú projekt kutatás-fejlesztési projektrészének keretei között gondozásmentes alumínium árnyékolástechnikai termékek (pergolák, zsalugáterek, mozgatható árnyékolóelemek, kerti tárolók, garázsbeállók) fejlesztése valósult meg.

A K+F célkitűzésében szereplő egyedi gyártású pergola esetében alapanyagként a kereskedelmi forgalomban elérhető szabványos húzott alumínium termékek, és a Nívó Csoport termékportfóliójában fellelhető elemek használata volt a cél. Az így létrehozott pergola harmonizál azzal a célkitűzéssel, hogy az utcától a házig egységes képet hozzunk létre termékeinkkel, beleértve a kerítést, kapukat, pergolát, árnyékolókat, betekintés gátló elemeket stb. A kereskedelmi forgalomban kapható, alumíniumból készült termékek körében jellemző, hogy a szerkezetet egyedi gyártású extrudált alumínium elemekből állítják elő. Ez komoly szerszámozási költséggel jár, az egyedileg gyártott szálanyagokat minimális mennyiségi korlátok mellett gyártja le az öntőmű. Az alapanyagot tárolni kell, speciális formája miatt másra nem felhasználható. A teljes szerkezet kialakításához többféle profilt kell felhasználni, ami további szerszámozási, készletezési és raktározási feladatot jelent.

A pergolák ezek alapján, vagy méretre gyártott termékek, vagy drágább egyedi gyártású szerkezetek. Koncepció azon része, hogy ne egyedi húzott alumínium profilokat használjunk, de mégis egyedi szerkezetet állítsunk elő hegesztési technológia használata nélkül, egy olyan piaci rést célzott meg ami rugalmasságot biztosít a megrendelő számára, egyedi rendelését tekintve, de árban mégsem a korábban említett egyedi profilokból összeszerelt szerkezettel vetekszik. Fejlesztés folyamataként az alapanyag kiválasztása, a rögzítési pontok megtervezése, a gyárthatósága, a vízelvezetés szerkezetben történő szigetelt megoldása jelentett kihívást. Az egységes képet követve fel akartuk használni a kerítés léceinket árnyékoló funkcióra, így szintén kereskedelmi forgalomban elérhető szabványos zártszelvénybők kialakított tartószerkezet megvalósítása is a fejlesztés része volt.

A cégcsoport által korábban a moduláris kapurendszer és hegesztés nélküli kapuszerkezetekhez kifejlesztett csomópont továbbfejlesztése történt. A kapuk esetében használt L típusú fémmagos fröccsöntött sarokcsomópont ebben az esetben változtatás nélkül nem használható technológia, a többirányú csomóponti kialakítás miatt a fröccsöntő szerszám kialakítása bonyolult, drága, minden csomópont formához újabb és újabb szerszám szükséges. A terhelhetőség szempontjából szükséges a korábban is használt, DIN 1.4301 rozsdamentes acélból gyártott teherhordó csomópont. Formáját tekintve itt is készül az L típus, de a kialakításnál további irányokat is figyelembe kellett venni. Ezek alapján T, 3x90, és 4x90 irányú csomópontok kialakítása vált szükségessé. A szabványos rozsdamentes zártszelvényből, csőlézeren vágott modulárisan építhető csomópont kifejlesztésére fogalmazódott meg az igény.

Az elemek csőlézeren vágott zártszelvény alkatrészek, amik falvastagságukban puzzle módszerrel, vagy kapcsolódási irányuk függvényében körmökkel akadnak egymásba. Ezek az illesztések a teherviselési feladatotokat is megoldják. Az alkatrészeket egymáshoz hegesztési technológiával rögzítjük. A hegesztések az egymásba illesztett alkatrészek elmozdulását akadályozzák meg, csak rögzítési feladatot látnak el.

A szabványos külső zártszelvény és a csomópont fala közti hézagkitöltés is fejlesztési feladatok közé tartozott. Erre a feladatra tömeggyártható, de időjárás és terhelés álló terméket kellett létrehozni. A fröccsöntött műanyag alkatrész fejlesztése tűnt a legjobb megoldásnak. Gyártási szempontból az alkatrész egyszerűen reprodukálható. A felületre kiképzett illesztő felületek képesek a tűrésmezőből adódó méretdifferenciák kitöltésére oly módon, hogy kisebb hézagú illesztés esetén beütésnél a műanyag leválik a megfelelő mértékben. A kifejlesztett hézagoló alkatrész továbbiakban használható minden olyan belső fémmagos oldhatóan szerelt csomópontok esetén, ahol a külső szerkezeti zártszelvény falvastagsága 4mm, és a fémmag névleges mérete 20mm-el kisebb. A szerszám tervezésénél figyelembe vettük, hogy a külső zártszelvény falvastagságát csökkenteni lehessen kisebb méretű, és teherbírást követelő építmény esetén, így a fröccsöntő szerszám kettő melegoldali betétkészlettel készült.

A fedés, szerkezeten belül történő vízelvezetés, és az elemek közti vízszigetelési megoldások közül a polikarbonát lemezfedés került kiválasztásra, tömör és öregkamrás kivitelben. A gerenda és a PC szigetelését butilgumi szalag, a leszorítást szabványos L profil, az élekre saját tervezésű szilikon gumiszalag került.

A kutatás fejlesztési tevékenység során fejlesztett termékkel exportképes, a Nívócsoport portfóliójába illeszkedő, minőségét tekintve a csoport értékrendjébe illeszkedő árnyékolás technikai elemek fejlesztése valósult meg.